U-I-184/08
Natisni
Opravilna št.:
U-I-184/08
Datum odločitve:
12. 2. 2009
ECLI:
ECLI:SI:USRS:2009:U.I.184.08
Akt:
Zakon o službi v Slovenski vojski (Uradni list RS, št. 68/07) (ZSSlov), 13. odst. 49. čl.
Izrek:
Pobuda za začetek postopka za oceno ustavnosti trinajstega odstavka 49. člena Zakona o službi v Slovenski vojski (Uradni list RS, št. 68/07) se zavrže.
Evidenčni stavek:
Pobudnik nima pravnega interesa, če ne izkaže, da bi morebitna ugoditev pobudi privedla do izboljšanja njegovega pravnega položaja.
Geslo:
1.5.51.1.2.1 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrženje pobude - Ker ni pravnega interesa.
1.4.9.2 - Ustavno sodstvo - Postopek - Stranke - Interes.
1.4.51.4 - Ustavno sodstvo - Postopek - Procesne predpostavke (v vseh postopkih razen v postopku ustavne pritožbe) - Pravni interes za vložitev pobude.
Pravna podlaga:
Člen 25.3, Zakon o Ustavnem sodišču [ZUstS]
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
posamični akt
Vlagatelj:
Davorin Kopše, Ljubljana
Datum vloge:
30. 6. 2008
Vrsta odločitve:
sklep
Vrsta rešitve:
zavrženje
Dokument:
US28575
Dokument v PDF obliki:
U-I-184-08.pdf
76 KB
Prenesite datoteko
U-I-184/08-5
12. 2. 2009
SKLEP
Ustavno sodišče je v postopku za preizkus pobude Davorina Kopšeta, Ljubljana, na seji 12. februarja 2009
sklenilo:
Pobuda za začetek postopka za oceno ustavnosti trinajstega odstavka 49. člena Zakona o službi v Slovenski vojski (Uradni list RS, št. 68/07) se zavrže.
Obrazložitev
1. Pobudnik izpodbija trinajsti odstavek 49. člena Zakona o službi v slovenski vojski (ZSSlov). Na podlagi te določbe je minister za obrambo (v nadaljevanju minister) pristojen, da ustanovi komisijo za ugotovitev usposobljenosti za zasedbo posameznih formacijskih dolžnosti v Slovenski vojski, ki zahtevajo posebne vojaške sposobnosti, kakršne so dosegljive mimo nacionalnih izobraževalnih sistemov. Na podlagi odločitve komisije se lahko na formacijskih mestih zaposlijo tudi kandidati, ki ne izpolnjujejo pogojev za poklicno delo v vojski iz 49. člena ZSSlov. Pobudnik  meni, da izpodbijana določba postavlja ministra in komisijo nad izobraževalne ustanove. Osebe, ki jih minister ne izbere za zasedbo določenih formacijskih mest v Slovenski vojski, pa naj bi bile zaradi te določbe v neenakem položaju s "favoriziranimi" izbranci. Zatrjuje neskladje izpodbijane določbe s 14. členom Ustave.
2. Pobudo za začetek postopka za oceno ustavnosti lahko da, kdor izkaže svoj pravni interes (prvi odstavek 24. člena Zakona o Ustavnem sodišču, Uradni list RS, št. 64/07 – ur. p. b. – v nadaljevanju ZUstS). Po drugem odstavku navedenega člena je pravni interes podan, če predpis ali splošni akt za izvrševanje javnih pooblastil, katerega oceno pobudnik predlaga, neposredno posega v njegove pravice, pravne interese oziroma v njegov pravni položaj.
3. Pobudnik navaja, da je pripadnik Slovenske vojske. S to navedbo pa pobudnik ni izkazal, da bi se njegov pravni položaj z morebitno zanj ugodno odločbo izboljšal. Zgolj pavšalno nestrinjanje z izpodbijano ureditvijo pa za izkazanost pravnega interesa ne zadostuje. Ustavno sodišče je zato njegovo pobudo zavrglo.
4. Ustavno sodišče je sprejelo ta sklep na podlagi tretjega odstavka 25. člena ZUstS in prve alineje tretjega odstavka 46. člena Poslovnika Ustavnega sodišča (Uradni list RS, št. 86/07) v sestavi: podpredsednik dr. Ciril Ribičič ter sodnici in sodniki mag. Marija Krisper Kramberger, mag. Miroslav Mozetič, dr. Ernest Petrič, Jasna Pogačar in Jan Zobec. Sklep je sprejelo soglasno.
dr. Ciril Ribičič
Podpredsednik